laion/Wikipedia-Exotic huggingface dataset:
חטיבת כוח האדם

חטיבת כוח אדם (בר"ת: חטכ"א) היא חטיבה במטה זרוע היבשה של צבא ההגנה לישראל. החטיבה אחראית על כל תחום משאבי האנוש בזרוע היבשה וכפופה מקצועית לאגף כוח האדם במטה הכללי של צה"ל. החטיבה אחראית על ניהול, פיתוח וטיפוח המשאב האנושי בזרוע היבשה. ראש החטיבה הוא קצין בדרגת תת-אלוף ונקרא ראש חטיבת כוח האדם (רחכ"א). ראש החטיבה הוא תא"ל אהוד ביבי. איתור, תכנון, ניהול והקצאת תגבורות כוח האדם בזרוע היבשה. תכנון האיוש, הקידום וסיווג כוח האדם בזרוע היבשה. קביעת מדיניות הכשרת כוח האדם ופיקוח על ביצועה. מחלקת כ"א סדיר ענף כ"א לחימה - אחראי על כלל לחימת חיל הרגלים, חיל האיסוף הקרבי וחיל הגנת הגבולות, חיל השריון, חיל ההנדסה וחיל התותחנים. ענף לחימה מהווה כתובת מקצועית ורלוונטית ועוסק בעולמות בניין כ"א וכשירות המסגרות ללחימה. ענף כ"א תומכ"ל - אחראי על כלל תומכי הלחימה ביחידות השונות בזרוע. אחראי על מיון ושיבוץ חיילים בחילות התומכ"ל של זרוע היבשה ובהם חיל הלוגיסטיקה, חיל הטכנולוגיה והאחזקה וחיל הרפואה. ענף תכנון מקורות - אחראי על תכנון חלוקת המקורות של לוחמים ותומכי הלחימה בזרוע. מחלקת כ"א מילואים ענף חוגרים מילואים ענף סגל מילואים ענף תו"ם מחלקת הסגל ענף סגל סדיר ענף תבונ"ה ענף מעו"ף ענף פרט ענף יח"ש ענף מד"ה אגף כוח האדם במטה הכללי של צה"ל להק כוח האדם במטה חיל האוויר הישראלי מספן כוח האדם במטה חיל הים חטיבת תכנון ומנהל כח האדם באגף כוח האדם
לאירייר

לאירייר (בצרפתית: Lairière) היא קומונה צרפתית הממוקמת במרכז מחוז אוד בחבל אוקסיטניה. מבחינה היסטורית ותרבותית, הקומונה היא חלק ממסיף קורבייר (אנ'), במעבר בין המסיף המרכזי והפירנאים. באזור שורר אקלים ים תיכוני, ומתנקזים אליו נחלים קטנים שונים. לעיירה יש סביבה אקולוגית יוצאת דופן: שלושה אתרי Natura 2000 ושני אזורים טבעיים בעלי עניין אקולוגי, של חי וצומח. שטח הקומונה הוא 1,308 הקטר. הגובה שלה משתנה מ-246 עד ל-875 מטר. לאירייר היא קומונה כפרית המונה 54 תושבים בשנת 2020, לאחר שחוותה שיא אוכלוסייה של 400 תושבים בשנת 1793. האקלים אופיין בשנת 2010, כ"אקלים של האגן הדרום-מערבי". בשנת 2020, שונה האפיון ל"אקלים ים תיכוני". באקלים זה החורף מתון והקיץ חם, עם הרבה שמש ורוחות עזות תכופות. רשת Natura 2000 היא רשת אקולוגית אירופאית של אתרי טבע בעלי עניין אקולוגי שנקבעה מתוך מטרה לשמר בתי גידול לחיות שונות ביניהן גם ציפורים, ומורכבת מאזורי שימור מיוחדים (ZSC) ואזורי הגנה מיוחדת (ZPS). אתר Natura 2000 הוגדר בעירייה לפי אזורי בתי הגידול. "עמק אורביאו" - שטחו 177.65 קמ"ר - משמש בין היתר בית גידול לקרפיון דרומי ו דסמאן הפירנאים. "מערב קורבייר" - שטחו 229.12 קמ"ר, בו מקננים מיני שונים של ציפורים: עיט זהוב, בז נודד אוח מצוי וחיוואי הנחשים. ה קורבייר הגבוה" - שטחו 283.98 קמ"ר, בו מגוון עופות עשיר ומגוון: עופות דורסים כמו זרון, עיט זהוב, חיוואי הנחשים, המוצאים תנאים נוחים לקינון והאכלה במקום בשל מיעוט אוכלוסייה ושימור הסביבה הטבעית. מדיה וקבצים בנושא לאירייר בוויקישיתוף
שרה מיטון

שרה דון מיטון (באנגלית: Sarah Dawn Mitton; נולדה ב-20 ביוני 1996) היא אתלטית קנדית. סגנית אלופת העולם (בודפשט 2023), אלופת העולם באולם (גלאזגו 2024), אלופת חבר העמים הבריטי (ברמינגהאם 2022) ואלופת האוניברסיאדה (נאפולי 2019) בהדיפת כדור ברזל. באוניברסיאדה שנערכה בטאיפיי, טאיוואן באוגוסט 2017 סיימה במקום עשירי בהדיפת כדור ברזל בשיא אישי חדש של 16.32 מטר. באוניברסיאדה שנערכה בנאפולי, איטליה בתחילת יולי 2019 זכתה במדליית זהב בהדיפת כדור ברזל בתוצאה של 18.31 מטר. חודש לאחר מכן, במשחקים הפאן-אמריקאיים שנערכו בלימה, פרו בתחילת אוגוסט סיימה במקום שישי בתוצאה של 17.62 מטר. באליפות העולם שנערכה בדוחה שבקטר בספטמבר היא סיימה במקום 24 בתוצאה של 17.24 מטר. באולימפיאדת טוקיו היא סיימה במקום 28 בהדיפת כדור ברזל בתוצאה של 16.62 מטר. באליפות העולם באולם שנערכה בבלגרד שבסרביה במרץ 2022 סיימה במקום שביעי בהדיפת כדור ברזל בתוצאה של 19.02 מטר באליפות העולם שנערכה ביוג'ין, אורגון, ארצות הברית סיימה במקום רביעי בתוצאה זהה לזו של יסיקה סכילדר מהולנד שזכתה במדליית ארד (19.77 מטר). סכילדר זכתה במדליה מאחר שהתוצאה השנייה שלה של 19.77 מטר, הייתה טובה יותר מזו של מיטון (19.18 מטר). באליפות העולם שנערכה בבודפשט, הונגריה ב-26 באוגוסט 2023 היא זכתה במדליית כסף בהדיפת כדור ברזל בתוצאה של 20.08 מטר, אחרי אלופת העולם צ'ייס אילי מארצות הברית (20.43 מטר) וגונג ליג'יאו מהרפובליקה העממית של סין (19.69 מטר). באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית זהב בהדיפת כדור ברזל בתוצאה של 20.22 מטר, לפני ימיסי אוגונלייה מגרמניה (20.19 מטר) וצ'ייס אילי ג'קסון (19.67 מטר). הדיפת כדור ברזל: 20.33 מטר (2022), שיא קנדה הדיפת כדור ברזל: 19.80 מטר (2023), שיא קנדה שרה מיטון, באתר olympedia.org שרה מיטון, באתר התאחדות האתלטיקה הבין-לאומית
אנדר פוץ'

אנדר פוץ' (בספרדית: Ander Puig; נולד ב-2 ביולי 2001) הוא שחקן ספרדי, הידוע בעיקר בזכות גילום דמותו של ניקו בסדרה "אליטה" מבית נטפליקס, וכן בזכות גילום דמותו הראשית של ג'ואל בסדרת הדרמה Ser o no ser מבית RTVE. אנדר פוץ' נולד ב-2 ביולי 2001 בברצלונה שבקטלוניה, ספרד. בגיל 17 הוא החל להזדהות כגבר טרנס. הוא למד לתואר בהפקה אור-קולית במרכז וילאר לאמנויות הבמה, וכן למד שנתיים משחק מול מצלמה במרכז הלמידה Estudi Karloff שבעיר גרסיה. בשנת 2021 החלה קריירת המשחק המקצועית שלו, כאשר השתתף בסדרת הטלוויזיה הספרדית Los espabilados (אנ') שהופקה עבור רשת Movistar Plus+ (אנ'). בשנת 2022, השתתף בדרמת הנעורים Ser o no ser (אנ') שהופקה עבור RTVE Play (אנ'), שירות ה-OTT של תאגיד השידור הספרדי RTVE (אנ'), ובה גילם את הדמות הראשית, ג'ואל. בשנת 2023, השתתף בצוות השחקנים הראשי בעונתה השישית של סדרת הטלוויזיה "אליטה", אשר שודרה בנטפליקס, וגילם את דמותו של גבר טרנס בשם ניקו. "אליטה: אנדר פוץ' וההיפתחות אל הקהילה הטרנסית לאחר ליהוקו לעונה 6" (בספרדית), ריאיון בערוץ "FormulaTV", באתר יוטיוב (אורך: 17:22), 30 במרץ 2022 אנדר פוץ', ברשת החברתית אינסטגרם אנדר פוץ', במסד הנתונים הקולנועיים IMDb (באנגלית) Cinemanía (2022-02-04). "Quién es Ander Puig, uno de los nuevos alumnos de la temporada 6 de 'Élite'". Cinemanía (בספרדית). נבדק ב-2022-08-02. "Ander Puig: "Se puede tener una vida natural siendo trans, no todo tiene que ser un drama"". ELMUNDO (בספרדית). 2022-06-05. נבדק ב-2022-08-02. Marcos, Natalia (2022-03-30). "Ander Puig, actor de 'Ser o no ser' y 'Élite': "No me veo como un referente 'trans"". El País (בספרדית). נבדק ב-2022-08-02.
סליחה על השאלה ילדים

סליחה על השאלה ילדים היא תוכנית מציאות ישראלית לילדים המהווה תוכנית בת של "סליחה על השאלה" ומבוססת על הפורמט האוסטרלי "You Can't Ask That". במסגרת התוכנית, ילדים המשתייכים לקבוצות שונות בחברה הישראלית עונים על שאלות שנשלחו מהציבור. התוכנית משודרת החל מ-2 באפריל 2020 בכאן חינוכית. כל פרק מתמקדים ילדים בקבוצת מיעוט מסוימת בחברה הישראלית או בקבוצה הנחשבת למעוררת עניין. המשתתפים מביטים למצלמה ועונים על שאלות שנשלחו מהציבור (ביישומון כאן חינוכית) וכתובות על פתקים. התוכנית נועדה להציע מבט על חייהן של קהילות שבשולי החברה, ולנפץ סטריאוטיפים תוך מענה על שאלות שילדים מפחדים לשאול. אתר האינטרנט הרשמי של סליחה על השאלה ילדים סליחה על השאלה ילדים עונה 1, רשימת השמעה, באתר יוטיוב סליחה על השאלה ילדים עונה 2, רשימת השמעה, באתר יוטיוב סליחה על השאלה ילדים עונה 3, רשימת השמעה, באתר יוטיוב סליחה על השאלה ילדים עונה 4, רשימת השמעה, באתר יוטיוב התוכנית תוכננה במקור לעלות לשידור ב-12 באוקטובר 2023, אך היא נדחתה בעקבות פריצתה של מלחמת חרבות ברזל. חורף חם בכאן 11: הסדרות האהובות חוזרות לעונות חדשות, באתר אייס, 2 באוקטובר 2023
Aerodynamic

"Aerodynamic" הוא הוא שיר אינסטרומנטלי של צמד המוזיקה האלקטרונית הצרפתי דאפט פאנק, הכולל סולו גיטרה בולט. השיר יצא לאור ב-28 במרץ 2001 כסינגל השני מתוך האלבום Discovery. השיר הגיע למצעדי הדאנס בארצות הברית דרך השמעות מועדונים כבי-סייד ל-"Digital Love". גי-מנואל דה הומם-קריסטו תיאר פעם את האלבום Discovery כ"שילוב בין העבר לעתיד, אולי ההווה". תומא בנגלטר גם הרחיב בראיון בשנת 2001 כי "הרבה מוזיקת האוס כיום פשוט משתמשת בסמפלים מתקליטי דיסקו של שנות ה-70 וה-80... למרות שאולי יש לנו השפעות דיסקו, החלטנו ללכת רחוק יותר ולהביא את כל האלמנטים של המוזיקה שאהבנו כילדים, בין אם זה דיסקו, אלקטרו, הבי מטאל, רוק או קלאסי". זה בא לידי ביטוי במבנה של "Aerodynamic", שאמור לבנות גרוב פאנק, עצירה לסולו גיטרה המורכב מ"מטאל, הקשה בשתי ידיים על גיטרה חשמלית", המשלב את שני הסגנונות, ומסתיים בקטע אלקטרוני נפרד "חללי". מרכיבי הסולו תוארו באופן שובב כ"ארפג'ו גיטרה אינגווי בלתי אפשרי ומגוחך", המשקפים את הארפג'יזציה המהירה הנפוצה בתפקידי כינור במוזיקה קלאסית. בנגלטר הודה כי "יש אנשים שחושבים שסולו הגיטרה ב-'Aerodynamic' הוא בטעם רע, אבל עבורנו, הכל עניין של להיות נאמנים לעצמנו ולא אכפת לנו מה אנשים אחרים יחשבו. באמת ניסינו לכלול את רוב הדברים שאהבנו כילדים, ולהביא את תחושת הכיף לזה". הוא גם ציין כי סוף השיר "לחלוטין מוזיקת בארוק, יצירה קלאסית שהכנסנו לצורה מסונתזת". הסינגל "Aerodynamic" הכיל רמיקס בי-סייד בשם "Aerodynamite". רמיקס נוסף של "Aerodynamic" כולל את להקת ההיפ הופ Slum Village מדטרויט. יצירת הרמיקס של Slum Village נוצרה לאחר ש-Slum Village השתמשו בדגימה ללא קרדיט של "Extra Dry" של בנגלטר בשירם "Raise It Up". במקום לבקש פיצוי על השימוש בסמפל, פדרו וינטר הציע לדאפט פאנק שהם יבקשו מ-Slum Village לעשות רמיקס לאחד השירים שלהם. גם "Aerodynamite" וגם הרמיקס של Slum Village נכללו מאוחר יותר באלבום Daft Club. האלבום מכיל גם רמיקס ארוך יותר של "Aerodynamic", הכולל אלמנטים של "One More Time". גרסת הופעה חיה יחד עם "One More Time" מופיעה באלבום Alive 2007. הקליפ יצא בשנת 2001 והכיל סצנות שמאוחר יותר יצרו את סרט האנימה אינטרסטלה 5555 משנת 2003. הוא מראה צבא של חיילים דמויי אדם מרדימים את הקהל בגז, ומרעילים וחוטפים את חברי להקת החייזרים מהקליפ של "One More Time". הגיטריסט (שמאוחר יותר התגלה כי שמו ארפגיוס) בורח ובורח מהחיילים, אך אחד החיילים יורה בו עם חץ הרדמה. החיילים אוספים את החברים בתרמילים, והתרמילים מועלים לכלי שיט. הקהל מתעורר מבולבל ואז הספינה עפה. Aerodynamic, באתר אנציקלופדיה בריטניקה (באנגלית) מידע על היצירה "Aerodynamic" באתר מיוזיק בריינז מידע על הסינגל "Aerodynamic" באתר מיוזיק בריינז מידע על היצירה "Aerodynamic" באתר Discogs סרטון השיר "Aerodynamic" באתר יוטיוב מידע על הרצועה "Aerodynamic" באתר ספוטיפיי Bryan Reesman, Daft Punk interview, mixonline.com, ‏6 במרץ 2007 Chris Gill, ROBOPOP, Remix Magazine Online, ‏July 11, 2007 outersound.com, www.outersound.com (באנגלית) Stones Throw x Ed Banger, Stones Throw Records, ‏22 במרץ 2009 The ARIA Report: Issue 591 (Week Commencing 25 June 2001) Daft Punk – Aerodynamic Daft Punk – Aerodynamic ČNS IFPI Daft Punk – Aerodynamic Daft Punk – Aerodynamic Daft Punk – Aerodynamic Daft Punk – Aerodynamic Daft Punk – Aerodynamic Daft Punk: Artist Chart History
לילות אהבה

"לילות אהבה" הוא סינגל שהוקלט על ידי הזמר הישראלי אדם. את השיר הוציאה בשנת 1994 לאור חברת התקליטים הד ארצי, והוא נכלל כרצועה השישית באלבום האולפן הרביעי של הזמר, הימים שאנחנו ביחד. "לילות אהבה" נכתב על ידי ברוך פרידלנד והולחן על ידי ירון אמיר. ב-14 באוגוסט 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". שבוע לאחר מכן דורג במקום ה-19. ב-18 בספטמבר עלה לשיאו במקום השביעי, ושהה שם שבועיים רצופים. לבסוף, ב-6 בנובמבר יצא מטבלת הדירוג לאחר עשרה שבועות צעידה רצופה. המצעד השבועי של רשת ג' מתאריך 14 באוגוסט 1994. פזמונט המצעד השבועי של רשת ג' מתאריך 21 באוגוסט 1994. פזמונט המצעד השבועי של רשת ג' מתאריך 18 בספטמבר 1994. פזמונט המצעד השבועי של רשת ג' מתאריך 3 באוקטובר 1994. פזמונט המצעד השבועי של רשת ג' מתאריך 6 בנובמבר 1994. פזמונט
ארמון טווילרי

ארמון טווילרי (בצרפתית: Palais des Tuileries) היה ארמון בפריז, שנהרס כליל בשריפה בשנת 1871. בנייתו החלה בשנת 1564 בהובלתה של קטרינה דה מדיצ'י, מלכת צרפת ובמהלך השנים הארמון הורחב ועבר שינויים רבים. ארמון טווילרי שימש כמעונם הרשמי של מלכי צרפת רבים לאורך ההיסטוריה, ביניהם: אנרי הרביעי ,לואי ה-14 ,לואי ה-15 ,לואי ה-16 ,לואי ה-18 ,שארל העשירי ולואי-פיליפ. כמו כן, שימש הארמון כביתם של שני קיסרים: נפוליאון הראשון ונפוליאון השלישי. במאה השלוש עשרה היו במקום זה כבשנים לייצור רעפים (tuiles בצרפתית, ומכאן השם טווילרי). במאה הארבע עשרה שימש המקום כקרקע חקלאית ועליה בית שהיה שייך לראש עיריית פריז. במאה השש עשרה שר הכספים של צרפת בנה שם בית שאותו קנה פרנסואה הראשון, מלך צרפת כדי שישמש למקום מגוריה של אמו. אנרי השני נפטר בשנת 1559. אלמנתו, קטרינה דה מדיצ'י, החליטה להקים ארמון חדש. היא רכשה את שטח טווילרי, נכסים סמוכים וחלקת אדמה גדולה, והורתה על הריסתם. בשנת 1564 החלה לבנות שם ארמון שהיה ממוקם ממערב לארמון הלובר, ולהקיפו בגנים (גני טווילרי). מלכי בית בורבון לא התגוררו בארמון טווילרי אלא לתקופות קצרות בלבד. בראשית המאה השבע עשרה אנרי הרביעי, מלך צרפת הרחיב את ארמון טווילרי כך שפינתו הדרומית מזרחית התחברה עם ארמון הלובר שבו התגוררו מלכי צרפת כאשר היו בפריז. עם מותו של אנרי הרביעי בשנת 1610, הארמון חווה תקופה ממושכת של הזנחה. רק תחת שלטונו של לואי ה-14 זכה הארמון לתחייה מחודשת. אן, דוכסית מונפנסייה שהייתה בת דודו של לואי הארבעה עשר, מלך צרפת התגוררה בארמון טווילרי מ-1638 עד 1652. לואי הארבעה עשר המשיך בהרחבת ארמון טווילרי וב-1664 הקים שם תיאטרון, אך התגורר שם שלוש שנים בלבד. לואי החמישה עשר, מלך צרפת התגורר שם בילדותו מ-1715 עד 1722. במהלך ימי המהפכה הסוערים של אוקטובר 1789, נכפה על לואי ה-16, מארי-אנטואנט וילדיהם לעבור להתגורר בארמון טווילרי. אירוע זה התרחש לאחר שהוחזרו מארמון ורסאי על ידי המון פורעים. בנוסף, היה הארמון זירת התרחשותם של אירועים פוליטיים מרכזיים, ביניהם עלייתה ונפילתה של המהפכה הצרפתית. משפחת המלוכה התגוררה בארמון טווילרי במשך שלוש שנים רצופות. ב-21 ביוני 1791 ניסתה המשפחה לברוח, אך ניסיון הבריחה נכשל. הם נעצרו בעיר וארן והוחזרו חזרה לארמון טווילרי, שם המשיכו לחיות תחת מעצר בית וחשש מתמיד לחייהם. ב-23 במאי 1871 הציתה קבוצה של שנים עשר קיצוניים חברי הקומונה הפריסאית את הארמון באמצעות שימוש בזפת, טרפנטין ונפט. הדליקה נמשכה כ-48 שעות עד שכובתה על ידי מכבי האש, ולא הותירה שריד לבניין. במשך 11 שנים עמד הבניין השרוף על תילו, עד שהאספה הלאומית הצרפתית קיבלה החלטה להורסו, וכך היה. בשנת 1883, במשך שבעה חודשים, נהרס הארמון. גני טווילרי (צרפתית: Jardin des Tuileries) הם גנים המתפרסים על כ-250 דונם לצד מוזיאון הלובר, והם תחומים בין הסיין, כיכר הקונקורד, ורחוב ריבולי. מדיה וקבצים בנושא ארמון טווילרי בוויקישיתוף ארמון טווילרי, באתר אנציקלופדיה בריטניקה (באנגלית) ערך זה הוא קצרמר בנושא פריז ובנושא מבנים. אתם מוזמנים לתרום לוויקיפדיה ולהרחיב אותו.
עלים עבדאללה

עלים עבדאללה (1982 – 9 באוקטובר 2023) היה קצין צה"ל בדרגת סגן אלוף, ששימש בתפקידו האחרון כסגן מפקד חטיבה 300 של אוגדה 91. נהרג בחזית הלבנונית בחילופי אש בגבול ישראל–לבנון, במהלך מלחמת חרבות ברזל. עבדאללה נולד ב-1982 ביאנוח-ג'ת למשפחה דרוזית-ישראלית. התגייס לצה"ל ב-2002, לגדוד 299 (גדוד חרב). ב-2006, במהלך מלחמת לבנון השנייה, היה סגן מפקד פלוגה. לאחר מכן היה לקצין אג"ם של הגדוד. לאחר השלמת לימודיו, התמנה לסגן מפקד גדוד 33 בקרקל. בהמשך שירת כקצין אג"ם של חטיבת פארן, מפקד גדוד מילואים 299 וראש ענף אימונים של פיקוד הצפון. בחטיבה 300 מילא מספר תפקידים בכירים, ובהם קצין מבצעים חטיבתי, קצין בטיחות חטיבתי וסגן מפקד החטיבה. ב-9 באוקטובר 2023 נהרג בגליל המערבי ליד אדמית במהלך חילופי אש עם מחבלים שחדרו משטח לבנון כחלק מהלחימה בחזית הצפונית במלחמת חרבות ברזל. היה נשוי ואב לשלושה ילדים. עלים עבדאללה, ברשת החברתית אקס (טוויטר) הסיפור המופלא והלא ייאמן של סגן אלוף ערמשא, ברשת החברתית אקס (טוויטר) גבורת הנופלים מיאנוח-ג'ת: ההודעה האחרונה של סא"ל סלמאן חבקה שנפל בעזה וסא"ל עלים עבדאללה שנהרג בצפון, סרטון בערוץ "עכשיו 14", באתר יוטיוב (אורך: 02:46), 5 בנובמבר 2023 רצים לכבודם: עשרות השתתפו במרוץ לזכרם של סא"ל עלים עבדללה וסא"ל סלמאן חבקה שנהרגו במלחמה כתבה באתר ישראל היום 31 בדצמבר 2023 למפקדים הדרוזים מגיעה הצדעה, בפורטל הכרמל והצפון "סא"ל עלים עבדאללה ז"ל", באתר צה"ל "Deputy Commander of IDF's 300th Brigade killed on Lebanon border". Israel National News. 10 באוקטובר 2023. ארכיון מ-10 באוקטובר 2023. נבדק ב-10 באוקטובר 2023. {{cite news}}: (עזרה) כתבי ynet, סגן מפקד חטיבה נהרג בהיתקלות בגבול לבנון, באתר ynet, 10 באוקטובר 2023 שקד שדה, ‏סא"ל עלים עבדאללה נהרג בחילופי אש בצפון; במשפחתו ספדו: "הקריב את חייו", באתר מעריב אונליין, 10 באוקטובר 2023
נגד הגורל

"נגד הגורל" הוא סינגל שהוקלט על ידי הזמר הישראלי אדם. את השיר הוציאה בשנת 1994 לאור חברת התקליטים הד ארצי, והוא נכלל כרצועה הרביעית באלבום האולפן הרביעי של הזמר, הימים שאנחנו ביחד. "נגד הגורל" נכתב והולחן על ידי אסתר שמיר והופק על ידי שלמה צח. ב-6 בנובמבר 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". שבוע לאחר מכן דורג במקום ה-15. ב-27 בנובמבר עלה לשיאו במקום השמיני. לבסוף, ב-22 בינואר 1995 יצא מטבלת הדירוג לאחר תשעה שבועות צעידה רצופה. סרטון השיר "נגד הגורל" באתר יוטיוב המצעד השבועי של רשת ג' מתאריך 6 בנובמבר 1994. פזמונט המצעד השבועי של רשת ג' מתאריך 13 בנובמבר 1994. פזמונט המצעד השבועי של רשת ג' מתאריך 27 בנובמבר 1994. פזמונט המצעד השבועי של רשת ג' מתאריך 22 בינואר 1995. פזמונט
הדברים הכי פשוטים

"הדברים הכי פשוטים" הוא סינגל שהוקלט על ידי הזמר הישראלי אדם. את השיר הוציאה בנובמבר 2013 לאור חברת התקליטים דיגיסטייג', והוא נכלל כרצועה השלישית באלבום האולפן השביעי של הזמר, גאולה. "הדברים הכי פשוטים" נכתב והולחן על ידי נועם חורב ותומר הדדי. את הפקתו המוזיקלית ביצע רפי קריספין. ב-14 בנובמבר 2013 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום השמיני. ב-19 בדצמבר יצא מטבלת הדירוג לאחר ארבעה שבועות צעידה רצופה. סרטון השיר "הדברים הכי פשוטים" באתר יוטיוב מילות השיר "הדברים הכי פשוטים" באתר שירונט המצעד השבועי של רשת ג' מתאריך 14 בנובמבר 2013. פזמונט המצעד השבועי של רשת ג' מתאריך 21 בנובמבר 2013. פזמונט המצעד השבועי של רשת ג' מתאריך 21 בנובמבר 2013. פזמונט
קווין מקארתי

האם התכוונתם ל... קווין מקארתי (פוליטיקאי) – פוליטיקאי אמריקאי, חבר המפלגה הרפובליקנית. קווין מקארתי (שחקן) – שחקן קולנוע אמריקאי.
Stars (שיר של פנאו, ביבי רקסה ואוזונה)

"Stars" הוא סינגל של להקת ה-EDM האוסטרלית פנאו, הזמרת האמריקאית ביבי רקסה והראפר הפורטוריקני אוזונה, שיצא ב-19 במאי 2023 בהוצאת חברת התקליטים Etcetc (אנ'). השיר נכתב על ידי ניק ליטלמור, אוזונה, ג'ין ג'ין, ביבי רקסה, סם ליטלמור, פיטר מאייס ויאזיד ריברה, והופק על ידי פנאו. נכון לאוקטובר 2023, השיר הושמע למעלה מ-13 מיליון פעמים בספוטיפיי, ולמעלה מ-2.8 מיליון פעמים ביוטיוב. מידע על הסינגל "Stars" באתר מיוזיק בריינז מידע על היצירה "Stars" באתר Discogs מילות השיר "Stars" באתר Genius סרטון השיר "Stars" באתר יוטיוב מידע על השיר "Stars" באתר ספוטיפיי Stars, 2023-06-30, נבדק ב-2023-10-11 PNAU, Bebe Rexha, Ozuna - Stars (Official Video), ארכיון מ-2023-06-02, נבדק ב-2023-10-11
What I Did for Love (שורת המקהלה)

"What I Did for Love" הוא שיר שהולחן ידי מרווין האמליש ונכתב על ידי אדוארד קליבן (אנ'). השיר בוצע לראשונה על ידי פריסילה לופז (אנ') ב-1975 במחזמר שורת המקהלה. בין השנים יצאו גרסאות כיסוי לשיר, בין היתר של המוזיקאים הבאים: בוורלי ברמרס (אנ') (1975) אידי גורמה (1976); השיר הגיע בשיאו למקום ה-23 במצעד השירים העכשוויים למבוגרים. בינג קרוסבי (1977); מופיע באלבום האולפן ה-136 של בינג קרוסבי, Beautiful Memories. אנגלברט המפרדינק (1977); מופיע באלבום האולפן ה-16 של אנגלברט המפרדינק, Miracles.‏ גרייס ג'ונס (1977); מופיע באלבום האולפן הראשון שלה, Portfolio. אריתה פרנקלין (1977); מופיע באלבום האולפן ה-23 של אריתה פרנקלין, Sweet Passion. ג'ק ג'ונס (אנ') (1975); מופיע באלבום האולפן ה-43 של ג'ק ג'ונס, What I Did for Love; השיר הגיע בשיאו למקום ה-25 במצעד השירים העכשוויים למבוגרים האמריקאי ולמקום ה-23 במצעד השירים העכשוויים למבוגרים הקנדי. ג'וני מאטיס (1975); מופיע באלבום האולפן ה-35 של ג'וני מאטיס, Feelings. ביל הייז (אנ') (1976); מופיע באלבום האולפן השישי של ביל הייז, From Me To You With Love. מרסיה הינס (אנ') (יוני 1977); מופיע באלבום האולפן השלישי של מריסה הינס, Ladies and Gentlemen. השיר הגיע בשיאו למקום השישי בקנט מיוזיק רפורט. כמו כן, השיר הופיע במקום ה-41 במצעד השנתי לשנת 1977 של קנט מיוזיק רפורט. בנוסף לכך, השיר זיכה את הזמרת בקטגוריית שיר הנשי של השנה של פרסי הרדיו האוסטרלי. פגי לי (1977); מופיע באלבום האולפן ה-42 של פגי לי, Peggy. פטולה קלארק (1975) שירלי באסי (1976); מופיע באלבום האולפן ה-21 של שירלי באסי, Love, Life and Feelings. רוברט גולה (אנ') (1978); מופיע באלבום האולפן ה-32 של רוברט גולה, You're Something Special.‏ איליין פייג' (1983); מופיע באלבום האולפן השני של איליין פייג', Stages. הווארד קיל (1988); השיר מופיע באלבום האוסף השלישי של הווארד קיל, Just for You.‏ ליאה מישל (2010); הופיע ב-Glee. ג'וש גרובן (2015); מופיע באלבום האולפן השביעי של ג'וש גרובן, Stages. Me First and the Gimme Gimmes (אנ') ‏(1999); מופיע באלבום האולפן השני של הלהקה, Are a Drag. גרסאות נוספות ל"What I Did for Love" באתר SecondHandSongs "Beverly Bremers - What I Did For Love / You're Precious To Me - Columbia - USA - 3-10180". 45cat.com. ארכיון מ-2016-08-27. נבדק ב-2016-10-10. "45cat.com". 45cat.com. נבדק ב-22 בינואר 2018. {{cite web}}: (עזרה) "Discogs.com". Discogs.com. 1977. ארכיון מ-2021-02-18. נבדק ב-22 בינואר 2018. {{cite web}}: (עזרה) "Discogs.com". Discogs.com. ארכיון מ-2021-02-21. נבדק ב-22 בינואר 2018. {{cite web}}: (עזרה) "Australian Radio Awards For 1978 Presented At Gala Sydney Meeting" (PDF). Billboard: 43. 12 באוגוסט 1978. ארכיון (PDF) מ-2023-05-07. נבדק ב-15 במרץ 2023 – via World Radio History. {{cite journal}}: (עזרה) "45cat.com". 45cat.com. נבדק ב-22 בינואר 2018. {{cite web}}: (עזרה) "Discogs.com". Discogs.com. 1978. נבדק ב-22 בינואר 2018. {{cite web}}: (עזרה) "Discogs.com". Discogs.com. 1988. ארכיון מ-2017-07-07. נבדק ב-22 בינואר 2018. {{cite web}}: (עזרה)
What I Did for Love

האם התכוונתם ל... What I Did for Love (שיר של דייוויד גטה) – סינגל בביצוע דייוויד גטה בהשתתפות אמילי סאנדיי What I Did for Love (שורת המקהלה) – שיר שהופיע לראשונה במחזמר משנת 1975 שורת המקהלה
הנרי סטבינס

הנרי אנדיקוט סטבינס (באנגלית: Henry Endicott Stebbins;‏ 16 ביוני 1905 – 28 במרץ 1973) היה דיפלומט אמריקאי שכיהן כשגריר ארצות הברית באוגנדה ובנפאל. סטבינס נולד במילטון שבמסצ'וסטס. הוא סיים את לימודיו באקדמיית מילטון (אנ') ולאחר מכן באוניברסיטת הרווארד ב-1927. ב-1 ביולי 1939 החל לשמש כקצין שירות חוץ בדרגה 8 במחלקת המדינה של ארצות הברית. טרם החל לשמש כסגנו של הקונסול בלונדון ג'וזף קנדי ב-1939, כיהן בתפקידים שונים ברחבי אירופה וטורקיה. כששימש כמזכיר הראשון של שגרירות ארצות הברית בבריטניה ב-1945, הכיר את אשתו לעתיד, ברברה ג'ניפר וורת'ינגטון, ילידת דורסט, אנגליה ב-1951 נסע למלבורן שבאוסטרליה כקונסול. נשיא ארצות הברית דווייט אייזנהאואר מינה אותו למפקח שירות חוץ ב-1955, ושנה לאחר מכן הפך למפקח בכיר. ב-1959 מונה על ידי אייזנהאואר לשגריר ארצות הברית בנפאל, וסטבינס כיהן בתפקיד עד 1966. לאחר שאימו של סטבינס שמעה על כך שהנשיא לינדון ג'ונסון מינה את בנה לשגריר ארצות הברית באוגנדה, אמרה שהיא התרגשה לשמוע על כך, אולם אמרה כי הייתה רוצה שיטאטא רחובות במילטון כדי ש"לפחות הוא יהיה בבית". ב-1969 פרש מתפקידו וחזר למילטון. ב-28 במרץ 1973, סטבינס ככל הנראה נפל מסיפון האונייה SS לאונרדו דה וינצ'י (אנ') ונאבד באוקיינוס האטלנטי. הנרי סטבינס, באתר "Find a Grave" (באנגלית) "Ambassador Henry Endicott Stebbins (1905-1973)". Milton Historical Society. נבדק ב-2 בנובמבר 2019. {{cite web}}: (עזרה)
בלוק פארטי

בלוק פארטי (באנגלית: Bloc Party) היא להקת אינדי רוק אנגלית. חברי הלהקה הם קלי אוקרקה (זמר וגיטרה מלווה), ראסל ליסאק (גיטרות), גורדון מואקס (בס) ומאט טונג (תופים). הלהקה הוקמה ב-1999 בזמן פסטיבל רדינג בידי אוקרקה וליסאק. הם הכירו שנה קודם לכן בלונדון ב-1998 בזמן לימודי התיכון ונתקלו זה בזה בפסטיבל. מואקס הצטרף ללהקה לאחר פרסום מודעה במגזין NME, בעוד שלטונג נערכו מבחני קבלה. לאחר החלפת שמות רבים: Union, Superheroes of BMX, The Angel Range, Diet החליטו חברי הלהקה על השם הנוכחי בספטמבר 2003. לדברי מואקס מהות השם היא משחק מילים על המונח "Bloc Party", שפירושו באנגלית הוא גם "גוש חוסם" (בפוליטיקה) וגם "מסיבת רחוב". אלבום הבכורה של הלהקה יצא בפברואר 2005 ונקרא Silent Alarm. הוא הגיע למקום השלישי במצעד המכירות הבריטי וב-NME הכריזו עליו כאלבום השנה. באותה השנה באוגוסט יצא האלבום Silent Alarm Remixed, אלבום רמיקסים לשירי הלהקה. בין האמנים שתרמו את גרסאותיהם לאלבום נמנים ליידיטרון, מוגוויי ועוד. בפברואר 2007 יצא אלבומה השני של הלהקה, A Weekend in the City. ב-7 ביולי 2007 השתתפה הלהקה בלייב ארת' והופיעה באצטדיון ומבלי בלונדון. באוגוסט 2007 יצאה הלהקה לסיבוב הופעות באוסטרליה ובניו זילנד. ב-21 באוגוסט 2008 יצא אלבומה השלישי של הלהקה, Intimacy. הסינגל הראשון מתוכו, Mercury, יצא ב-11 באוגוסט. באותה השנה בספטמבר יצאה הלהקה לסיבוב הופעות בצפון אמריקה ובקנדה. חברי הלהקה הודיעו שבתחילת 2009 הם יצאו לסיבוב הופעות בממלכה המאוחדת. זה יהיה סיבוב ההופעות הראשון שלהם בממלכה מאז דצמבר 2007. באוקטובר 2009 יצאה הלהקה להפסקה כדי שחבריה יוכלו להתמקד בפרויקטים צדיים. בספטמבר 2011 חזרו חברי הלהקה לעבוד יחד. באוגוסט 2012 יצא אלבומה הרביעי של בלוק פארטי, Four. הלהקה מושפעת מהקיור, הסמאשינג פאמפקינס, סוניק יות', פיקסיז וג'וי דיוויז'ן. בעיתונות נהוג להשוות אותה גם לפרנץ פרדיננד. 2005 - Silent Alarm 2007 - A Weekend in the City 2008 - Intimacy 2012 - Four 2005 - Silent Alarm Remixed מדיה וקבצים בנושא בלוק פארטי בוויקישיתוף אתר האינטרנט הרשמי של בלוק פארטי בלוק פארטי, ברשת החברתית פייסבוק בלוק פארטי, ברשת החברתית אקס (טוויטר) בלוק פארטי, ברשת החברתית אינסטגרם בלוק פארטי, סרטונים בערוץ היוטיוב בלוק פארטי, במסד הנתונים הקולנועיים IMDb (באנגלית) בלוק פארטי, באתר אפל מיוזיק (באנגלית) בלוק פארטי, באתר ספוטיפיי בלוק פארטי, באתר סאונדקלאוד (באנגלית) בלוק פארטי, באתר Last.fm (באנגלית) בלוק פארטי, באתר AllMusic (באנגלית) בלוק פארטי, באתר MusicBrainz (באנגלית) בלוק פארטי, באתר דיזר בלוק פארטי, באתר Discogs (באנגלית) בלוק פארטי, באתר Songkick (באנגלית) בלוק פארטי, באתר Genius בלוק פארטי, באתר SecondHandSongs בלוק פארטי, באתר בילבורד (באנגלית) בלוק פארטי, באתר טיידל (באנגלית) רז ישראלי, האבנים המדרדרות: בלוק פארטי ויהסייר רק סובלות מהצלחת אלבום הבכורה, באתר nrg‏, 29 באוגוסט 2012